- મોદીએ પોતનાં ભાષણમાં કહ્યું કે, "ટુમકુરૂ મહાન લોકોની ભૂમિ છે. વડાપ્રધાન બન્યા પછી હું ટુમકુરૂ આવ્યો હતો અને સિદ્ધગંગા મઠમાં શિવકુમાર સ્વામીજીના આશીર્વાદ લીધા હતા." મોદીએ રાહુલ ગાંધીને પણ આડે હાથે લેતાં કહ્યું કે "કોંગ્રેસના લીડર જેમને લીલા કે લાલ મરચા વિશે પણ જાણ નથી, તે બટાકામાંથી સોનાની વાત કરે છે. અને આજે તેઓ ખેડૂતની વાતો કરી રહ્યા છે."કોંગ્રેસ ઉપર આક્રમક પ્રહાર કરતાં તેમણે ઉમેર્યું કે- "કોંગ્રેસ વર્ષો સુધી ગરીબ-ગરીબ કરતી રહી. પરંતુ તેમના એ ભાષણોમાંથી કંઇ ન ઊપજ્યું. છેવટે તેઓ ભારતના ગરીબોનું જીવન સુધારવામાં સદંતર નિષ્ફળ ગયા. હવે કોંગ્રેસે ગરીબ-ગરીબ કહેવાનું બંધ કરી દીધું છે, કારણકે જનતાએ એક ગરીબ માતાના દીકરાને દેશનો વડાપ્રધાન બનાવ્યો છે."